જોકે પરિવારના લોકોના કહેવા મુજબ રાજ્ય સરકાર પાંચ લાખ રૂપિયા વળતર રૂપે આપવાની છે, પરંતુ એ કેટલો વખત ચાલશે? રાજ્ય સરકારે પરિવારના સદસ્યને નોકરી આપવાનું વિચારવું જોઈએ એમ તેમનું કહેવું છે. એ વિશે તેમના ભાઈ વૈભવ જૈને કહ્યું હતું કે ‘દિલ્હીમાં બધી પ્રોસિજર પૂરી થતાં વાર લાગશે. અમને એ વળતર મળતાં હજી એક મહિનો લાગે એવી શક્યતા છે, પરંતુ એનાથી લાઇફટાઇમ પરિવાર ચલાવવો અશક્ય છે અને સુનીલનાં બાળકો માટે આટલી રકમથી સેફ ભવિષ્ય નથી. મુંબઈમાં બ્લાસ્ટ અવારનવાર થતા આવ્યા છે અને આને કારણે સરકારે વિક્ટિમના પરિવારને નોકરી આપવા માટે કોઈ સ્કીમ અથવા તો પૉલિસી બનાવવી જોઈએ જેથી તેની અને તેના પરિવારની સારસંભાળ થઈ શકે. આનાથી જે પરિવાર બ્લાસ્ટના વિક્ટિમ બન્યા છે તેમને થોડી મદદ મળી રહેશે.’